open-index/open-wikipedia-markdown huggingface dataset:
Gerhard Fischer

**Johan Adolf Gerhard Fischer** (1890–1977) var en norsk arkitekt og arkeolog, sønn av arkitekten Adolph Fischer. 

Fischer studerte ved Bergens tekniske skole, Statens håndverks- og kunstindustriskole i Oslo, samt kunstakademiet i København. 
I 1915 ble Fischer engasjert ved Ingeniørvåpenets arkitektkontor i Oslo. Her tegnet han bl.a bygningsmassen ved Trøgstad og Høytorp fort. Fra 1916 til 1926 var han ansatt ved NSB Arkitektkontor. I denne stillingen tegnet han blant annet Notodden nye stasjon (1917), Garnes stasjon (1918), Åneby stasjon i Nittedal (1919), en rekke stasjoner langs Numedalsbanen (1919), Ljan stasjon (1923) og Bekkelaget stasjon (1923).

I 1917 ble det aktuelt med store utbygginger i forbindelse med forsterkningen av Østfoldbanen på Sørenga, Loenga og Gamlebyen. Det var fra før kjent at det var mange spor av bygninger fra det gamle Oslo i dette området. Det fantes på den tiden ingen ekspertise på middelalderens arkeologi i Norge. Det som var gjort inntil da var at arkitekter, som bygningskyndige, var de nærmeste til å dokumentere spor av hus og bygninger som ble påtruffet ved diverse større utbygginger. Som yngste arkitekt ved NSBs arkitektkontor var det Fischer som fikk som oppgave å dokumentere bygningsfunn ved de forestående arbeidene. I mars 1917 sto Fischer for første gang ute i Gamlebyen og skulle ta seg av noe som skulle vise seg å være en av de mest omfattende arkeologiske oppgavene i landet. Han var så godt som uten erfaring på feltet, og måtte lære seg faget etter hva som arbeidet bød. Etter hvert utviklet han seg som arkeolog, og skulle bli grunnleggeren av norsk middelalderarkeologi.

I perioden 1938–1960 var Fischer konservator (senere førstekonservator) ved Universitetets Oldsaksamling og han ledet en rekke utgravninger og undersøkelser av norske middelalderbyggverk, bl.a. Sverresborg i Trondheim, Utstein kloster, Hovedøya kloster, kirke- og klosterruinene i Minneparken i Gamlebyen i Oslo, Bergenhus festning, Tunsberghus, Stavanger domkirke, Erkebispegården og Nidarosdomen.

Fischer var en pioner i den moderne bygningsarkeologien i Norge og bygget opp et fagmiljø som har ført denne forskningen videre. Han ga ut bl.a. bøkene *Oslo under Eikaberg* (1950), *Norske kongeborger, bd. 1* (1951), *Domkirken i Stavanger* (1964) og *Domkirken i Trondheim* (1965). Han var en av de første mottagerne av St. Hallvard-medaljen i 1956.

Fischer var gift med Dorothea «Tulla» Stoud Platou (født 23. september 1903, død 25. august 1992), som arbeidet mye sammen med sin mann, også med forskning. Hun var mag.art. og utdannet i museumsfag ved Norsk Folkemuseum. Sammen mottok ekteparet Fischer Fridtjof Nansens belønning for fremragende forskning i 1965 «for deres arkeologiske og antikvariske arbeider, særlig verket Domkirken i Trondheim – Kirkebygget i middelalderen».  Dorothea var datter av fylkesmann Theodor Christian Stoud Platou (1858–1942) og Helene Boe (1874–1957).

## Referanser


## Litteratur
* Blindheim, Martin, *Gerhard Fischer som museumsmann*, Oslo 1990

## Eksterne lenker
* Gerhard Fischer hos Store norske leksikon 
* Gerhard Fischer hos Store norske leksikon/utdypning
Cellevegg

**Celleveggen** er det solide laget rundt en celle. Celleveggens hovedoppgave er å beskytte cellens indre mot fysiske bevegelser som kan skade cellen.

Planter, sopper, bakterier og noen protister har en beskyttende cellevegg utenpå cellemembranen. Celleveggen beskytter cellen, gir støtte og holder cellestrukturen fast. I tillegg vil celleveggen hindre cellen i å ta opp så mye vann at den sprekker. Sterke cellevegger i spesialiserte celletyper sørger for at planten kan stå oppreist. Trær kan reise seg mer enn 100 meter over bakken på grunn av at spesialiserte celler i stammen, vedrør, har forsterkede cellevegger. Disse cellene, som utgjør det meste av stammen, er døde, men transporterer vann fra jord og sørger for støtte. 

Det er bare cellevegg på plante-, bakterie-, (noen) archaea-, alge-, og soppceller; dyr og protozoer har ikke noe lag utenpå cellemembranen.
Malcolm David Kelley

**Malcolm David Kelley** (født 12. mai 1992 i Bellflower i California) er en amerikansk  skuespiller. 

## Privatliv
De første elleve månedene av hans liv tilbrakte Malcolm i en fosterfamilie før han ble adoptert av familien Kelley. Søsteren hans, Sydney, ble adoptert av familien to måneder senere. 

Kelly er også interessert i politikk, og i skolen er han studentambassadør. I juli 2006 reiste han til Storbritannia for å representere USA.

## Skuespilleren
Kelley har jobbet i flere reklamer og som statist i mange forskjellige TV-serier, blant annet *[[Judging Amy]]*, *[[Malcolm in the Middle]]*, *[[My Name is Earl]]*, *[[For Your Love (TV-serie)|For Your Love]]* og *[[Girlfriends (TV-serie fra 2000-årene)|Girlfriends]] and [[Eve (TV-serie fra USA)|Eve]]*. Selv om han har vært aktiv i fjernsynet var det ikke før han fikk rollen som Walt i TV-serien *[[Lost]]* at han ble så kjent som han er nå.

## Filmografi
* *[[Antwone Fisher (film)|Antwone Fisher]]* (2002) (film) som «Antwone Fisher» 7 år
* *[[You Got Served]]* (2004) (Film) som «Lil Saint» 
* *[[Knights of the South Bronx]]* (2005) (film) som «Jimmy Washington» 
* *[[My Name Is Earl]]* (2006) (gjesterolle i TV-serie) som «Alby» 
* *[[Law & Order: Special Victims Unit]]* (2006) (gjesterolle i TV-serie) som «Nathan Phelps» 
* *[[Lost]]* (2004) (TV-serie fast medlem), (2005–2009) (fast medlem i TV-serie) som «Walt Lloyd» 
* *[[The Kings of Appletown]]* (2008) (film) som «Cliff»
* *[[Gigantic (TV-serie)]]* (2010) fast medlem i TV-serie)

## Eksterne lenker
*
Goldwin

**Goldwin** (2619 – 2699 tredje tideverv) er den sjette kongen av Rohan i J.R.R. Tolkiens fiktive verden Midgard.

Goldwin ble konge etter at hans far, kong Frëawin, døde i 2680 i det tredje tidevervet. Goldwin var da allerede 61 år gammel. Han ble født i 2619, mens hans oldefar, Aldor Gamle, ennå var konge, og han var 26 år og allerede far da Aldor tilslutt døde og tronen ble overtatt av Goldwins bestefar, Fréa.

Goldwin styrte i Rohans *gullalder* og var svært rik. Men under hans styre ble det også færre vakter og mindre vakthold langs grensene, og Dunlendingene (som Aldor hadde drevet ut av landet) begynte å vende tilbake til det Nordre Rohan.

Goldwin døde i 2699 etter å ha regjert i Rohan i 19 år. Han ble etterfulgt av sin sønn Déor.
Vestfold Rundt

**Vestfold Rundt** er et tradisjonsrikt sykkelritt som arrangeres i Vestfold.

Rittet har start og mål i Horten sentrum. Løypa er 165&nbsp;km lang og går stort sett rundt hele Vestfold, fra starten i Horten, via Holmestrand, Hvittingfoss, Larvik, Sandefjord og Tønsberg, til den  ender i mål i Horten.

Vestfold Rundt ble arrangert for første gang i 1973, og rittet kjøres alltid siste søndag i mai.

Vestfold Rundt er et landeveisritt og løypa går på trafikkerte veier. De første 10 milene fra Horten til Larvik er det er stort sett bare landevei. Derifra og inn til mål skifter det hele tiden mellom landevei og bysentra. På grunn av at starten går på en søndag formiddag oppleves likevel ikke trafikken som sjenerende. Løypa er småkupert og relativt lett, uten de lange og bratte klatringene som man finner i f.eks. Birkebeinerrittet, Styrkeprøven eller Jotunheimen Rundt. Den tøffeste bakken  er ca. 3&nbsp;km lang og kommer tidlig i rittet, opp fra Holmestrand. De fleste opplever likevel de siste 6 milene, med sitt småkuperte terreng og mange byområder, fra Larvik og inn til mål som den tyngste biten.

Vestfold Rundt arrangeres av Horten og Omegns Cykleklubb.

## Referanser




## Eksterne lenker
* 
* Vestfold Rundt  på sykkelritt.com
* Vestfold Rundt på Merida rittranking
* Rittets hjemmeside
Gram (Midgard)

I J.R.R. Tolkiens fiktive verden Midgard er **Gram** (2668 – 2741 tredje tideverv) den åttende kongen av Rohan. Han var sønn av kong Déor.

Gram ble konge etter at hans far, Déor, døde i år 2718 i det tredje tideverv. Hans styre var preget av krigen som herjet mellom Rohirrim og Dunnlendingene, som fortsatte å plyndre og herje fra festningen Jarnagard som de hadde tatt kontroll over i året 2710 T.T., under Déors styre.

Gram døde i år 2741 etter 23 år med åpen krig, og ble etterfulgt av sin sønn Helm Hammerhand.
Holmgang (TV-program)

***Holmgang*** var et norsk ukentlig debattprogram som gikk på TV 2 fra 1992 til 2008. Det ble de første årene ledet av Nils Gunnar Lie (1992–98), deretter av Oddvar Stenstrøm (1998–2008). Programmet var til tider omstridt, spesielt under Stenstrøms ledelse. Det var særlig programmets spekulative egenproduksjon av meningmålinger som ble kritisert. Disse meningmålingene var basert på at seerne kunne ringe inn og stemme på ulike valg som ble fremsatt i programmets begynnelse. Flere forskere hevdet at resultatene i disse avstemningene avvek mye fra resultatene i ordinære meningsmåling og at de ikke representerte folkets mening. Flere beskyldte også programmet for å behandle sine debattemaer på en populistisk måte.

*Holmgang* ble etterfulgt av *[[Landstinget (TV)|Landstinget]]*, ledet av Arill Riise. 

;Produksjonsstab
Per Kristian Gudmundsen var produsent, Maria Ekornes Myhre redaksjonssjef og Kristin Hasberg Gran produksjonsleder.

## Beskyldninger om populisme
Fra slutten av 1990-tallet kom det mye kritikk fra flere hold mot debattprogrammet og mot Stenstrøm. Programmet ble flere ganger beskyldt for populisme og svart-hvitt-tenkning. Flere forskere og meningsmålere (inkludert professor Frank Aarebrot) har flere ganger kritisert de meningsmålingene som programmet la opp til. «Slike spørreundersøkelser har ingen verdi som uttrykk for folkemeningen», sier forsker Jo Saglie ved Institutt for samfunnsforskning. Undersøkelser utført av Opinion viser at TV-avstemninger og instituttenes meningsmålinger kan gi stikk motsatt resultat enn de som kommer frem i *Holmgang*. På spørsmålet «Skal vi stenge grensene for flyktninger fra fjerne land?» svarte 89,4&nbsp;prosent av *Holmgang*s seere ja. Da Opinion stilte det samme spørsmålet til sitt landsdekkende utvalg norske kvinner og menn dagen etter, svarte 16 prosent ja.. 

Programmet ble også flere ganger kritisert for å legge opp til hets overfor minoriteter som muslimer. I mars 2007 gikk advokaten Abid Raja hardt ut mot programmet der han tok til orde for at Stenstrøm burde fjernes som programleder. Raja kritiserte det han hevder var ledende og generaliserende spørsmål, og debattformuleringen: «Er radikale muslimer en trussel mot vestlige verdier?». Han har også gått ut med beskyldninger om at Stenstrøm er feig når han ikke ville delta i debatt om sitt program.

## Referanser


## Eksterne lenker
*
David Hasselhoff

**David Michael Hasselhoff** (født 17. juli 1952 i Baltimore i Maryland) er en amerikansk skuespiller, artist og låtskriver, kjent for sine hovedroller i *[[Knight Rider]]* (1982–1986) og *[[Baywatch]]* (1989–2000). Han har en stjerne på Hollywood Walk of Fame. I 2006–2009 var han en av dommerne i *[[America's Got Talent]]*. I 2011 var han dommer i *[[Britain's Got Talent]]*.

I 1989 ga han ut singelen «Looking for Freedom», som han fremførte i en lift ved Berlinmuren i daværende Vest-Tyskland noen uker etter at nedrivingen av muren hadde startet.

3. mai 2007 dukket det opp en hjemmevideo av Hasselhoff som viste ham åpenbart ruspåvirket, liggende på gulvet halvnaken, mens han prøver å konsumere en cheeseburger. 

Hans da 16-årige datter, Taylor Ann, som filmet videoen, kan bli hørt advare sin far mot å drikke mer, og at han kunne risikere sin plass på produksjonen av The Producers. I kjølvannet av klippet uttalte Hasselhoff at episoden ble filmet av Taylor Ann slik at han kunne få se hvordan han oppførte seg i rus. I uttalelsen heter det også at videoen var bevisst sluppet.

## Referanser


## Eksterne lenker
* 
* 
* 
*
Stig Johansen (fotballspiller)

**Stig Johansen** (født 1972) er en norsk tidligere fotballspiller som jobber som trenerutvikler for Bodø/Glimt. 

Han har tre A-landskamper for . Johansen har tidligere spilt for Mjølner, Kabelvåg IL, FK Lofoten, Southampton, Bristol City FC og Helsingborg.

Stig Johansen fikk sitt gjennombrudd i Tippeligaen med Bodø/Glimt i 1995 etter å ha blitt kjøpt fra FK Lofoten. Han ble toppscorer med 19 mål i sin første sesong, og tok Glimt til bronse i serien. Han ble toppscorer i de to påfølgende sesongene med henholdsvis 13 og 12 mål. Etter flere gode sesonger hos Glimt ble han solgt til Premier League klubben Southampton i 1997. Han ble dermed den første proffspilleren i England solgt direkte fra Bodø/Glimt.

Johansen ble etter en tid utlånt til Bristol City FC og gikk deretter til svenske Helsingborg, som ble ledet av Åge Hareide. Under Hareide ble laget seriemester i Allsvenskan i 1999. Året etter spilte Helsinborg og Johansen i Mesterligaen, men ble slått ut i gruppespillet. I 2002 returnerte Johansen til Glimt. Han var kaptein for Bodø/Glimt i 2003 og ledet laget til sølv i serie og cup. Han scoret Glimts ledermål i cupfinalen, men laget tapte 3-1 mot Rosenborg etter ekstraomganger. I 2006/2007-sesongen var Johansen plaget av flere skadeavbrekk. Under Glimt-spiss Thiago Martins skadeavbrekk spilte Johansen flere kamper på topp for Glimt og utmerket seg med to scoringer mot Molde hjemme på Aspmyra. I sesongen 2009 var han toppscorer i Glimt med 8 mål. 

I 2009 fikk han ikke ny kontrakt med Glimt, men gjorde comeback i 2011 og gikk inn i rollen som spillende spillerutvikler.

Den 31. august 2014 spilte Johansen sin siste fotballkamp, og det for moderklubben Kabelvåg, samtidig som det var offisiell åpning av den nye kunstgressbanen i Kabelvåg.

## Meritter
* Seriemester i Allsvenskan 1999 – Helsingborg
* Sølv i Tippeligaen 2003 – Bodø/Glimt
* Bronse i Tippeligaen 1995 – Bodø/Glimt
* Cupfinalist 2003 – Bodø/Glimt
* Toppskårer for Bodø/Glimt i 1995 (19), 1996 (13), 1997 (12), 2004 (6) og 2009 (8).

## Referanser


## Eksterne lenker
* 
* Altomfotball.no – Biografi
Fat Man

**«Fat Man»** var kallenavnet på atombomben som ble sprengt over Nagasaki klokken 11.02 9. august 1945 under andre verdenskrig. Bomben hadde en sprengstyrke på 88 Terajoule (tilsvarende 21 kilotonn TNT). «Fat Man» ble detonert på en høyde av 550 m over byen og ble sluppet fra en B-29 Superfortress, med navnet Bockscar, navigert av major Charles Sweeney. Den resulterte i 39&nbsp;000 drepte, 25&nbsp;000 skadde og at 39 % av alle bygningene i byen ble jevnet med jorden.

Nagasakibomben benyttet en kjerne av plutonium. Plutoniumet var på størrelse med en grapefrukt og denne var så bygget inn i en «lagkake» av linseformede sprenglegemer.

Hensikten med dette var å skape et så stort trykk fra sprenglegemene at plutoniumkjernen kollapset inn i seg selv, *imploderte*, og dermed startet kjedereaksjonen. På grunnlag av dette ble det kalt en «implosjonsbombe» og i ettertid har denne vært brukt som mal for det som i dag blir regnet som en nominell atombombe.

## Se også
* Little boy – atombomben som ble sluppet over Hiroshima

## Eksterne lenker
* Omfattende beskrivelse av bomben (engelsk)
* Bilder fra detonasjonen i Nagasaki
* Bombekonstruksjonen, med bilder (engelsk)
It’s a Beautiful Day

**It's a Beautiful Day** var et av mange psykedelia-influerte rockeband fra San Francisco-området (San Francisco Sound). Bandet ble etablert i 1967 av David LaFlamme (født 5. april 1941)&nbsp;&ndash; en virtuos fiolinist med klassisk bakgrunn. Bandet eksisterer fortsatt. David LaFlamme er norskamerikaner. Utgivelsen Creed of Love ble utgitt av Strawberry Records.

## Medlemmer
### Nåværende medlemmer

*David LaFlamme – fiolin, vokal (1967–1973, 1997–)
*Linda Baker LaFlamme (aka Dominique Dellacroix) – vokal (1997–)
*Gary Thomas – keyboards & vokal (2000–)
*Rob Espinosa – gitar & vokal (2000–2014, 2020-)
*Steven Valverde - bass (2020-)
*Preston Thrall - trommer (2020-)

### Tidligere medlemmer

*Pattie Santos – vokal, percussion (1967–1974; død 1989)
*Mitchell Holman – bass (1967–1971 pluss flere gjenforeninger)
*Hal Wagenet – gitar (1968–1971 pluss flere gjenforeninger)
*Linda LaFlamme – keyboards, bakgrunns vokal, tamburin (1967–1970)
*Fred Webb – keyboards (1970–1974; død 1990)
*Tom Fowler – bass (1971–1973)
*Bill Gregory – gitar (1971–1974)
*Bud Cockrell – bass (1973; død 2010)
*Greg Bloch – fiolin, mandolin (1974; død 1987)
*Ralph Benkus – trommer (1973–1975)
*Rob Cunningham - gitar (2014-2020)
*Toby Gray – bass (2000–2020)
*Val Fuentes – trommer (1967–1974, 1997–2020)

## Utgivelser
Deres første og mest kjente utgivelse kom i 1969 og bar samme navn som gruppen. Mest kjente sanger fra utgivelsen er *White Bird* og *Girl with no Eyes*. Introen til sangen *Bombay Calling* fra samme utgivelse er senere brukt av Deep Purple på *Child in Time* fra utgivelsen *Deep Purple in Rock*.

Deres andre utgivelse *Marrying Maiden* kom i 1970 og var countryinspirert. Jerry Garcia bidrar med steelgitar på to av sporene.

Senere utgivelser (med varierende besetning) er *Choice Quality Stuff/Anytime i 1971*, *Live at Carnegie Hall* i 1972,  *It's a Beautiful Day...Today* i  1973, *1,001 Nights i  1974*.

## Eksterne lenker
*
Nidaros domkirkes restaureringsarbeider

**Nidaros domkirkes restaureringsarbeider** (**NDR**) er en statlig bygghytte, opprettet som ytre etat under Kulturdepartementet, med hovedansvar for restaurering og bevaring av Nidarosdomen og Erkebispegården i Trondheim. NDR står også for driften av begge bygningene og er ansvarlig for utvikling og formidling av bygningene som levende kulturminner og kirkelige byggverk.

Navnet har gjennomgått flere faser. Fra 1869 til 1895 ble bygghytten kalt «Throndhjems Domkirkes Restauration». Mellom 1895 og 1906 var navnet «Trondhjems Domkirkes Restaurering». Fra 1906 til 1929 ble bygghytten kalt «Trondhjems Domkirkes Restaureringsarbeider», etablert for restaureringen av Nidarosdomen 1869. Fra 1929 «Nidaros domkirkes restaureringsarbeider», som det også heter fortsatt. Fra 1997 holder virksomheten til i permanente lokaler, med hovedsete i Bispegata 11. 

Fram til 1972 var kunstnerisk leder domkirkearkitekt Helge Thiis 1930–1972, teknisk/administrativ ledere arkitektene August Albertsen 1926–1948, Wilhelm Swensen 1948–1964, Torgeir Suul 1964–1972. Etter dette år ble stillingene som domkirkearkitekt og byggeleder slått sammen og kalt ansvarshavende arkitekt (i praksis benevnt domkirkearkitekt), besatt av Torgeir Suul 1973–1988, Alf Jøstein Solem (fungerende) 1988–1989, Arne Gunnarsjaa 1989–1996. I dette år ble den administrative ledelse overdratt til en nyopprettet direktørstilling, besatt av tidligere riksantikvar Øivind Lunde. Arne Gunnarsjaa fortsatte som domkirkearkitekt. I 2004 ble Nidaros domkirkes restaureringsarbeider omorganisert med eget styre og direktør som daglig leder. Steinar Bjerkestrand var direktør 2011–2019 og Bjørgvin Thorsteinsson fra 2019 til 2025. 

Forvaltning av Erkebispegården kom til fra 1987/1988, likeledes teknisk ansvar for Riksregaliene fra 1988. NDR er i dag et nasjonalt kompetansesenter for restaurering av eldre steinbygninger, med ansvar for bevaring av tradisjonelle håndverk, og har ca. 70 ansatte (100 i høysesong), og forvalter en bygningsmasse på ca. 18.700 m2 som omfatter både middelalderbygg og nyere bygg. Fra 1. juli 2016 overtok NDR også ansvaret for Nasjonalt pilegrimssenter.Nasjonalt Pilegrimssenter har et overordnet ansvar for pilegrimsledene i Norge og St.Olavs-veiene som europeisk kulturveg under Europarådet.

NDRs bygghytte ble 17.12.20 innskrevet på UNESCOs liste over god bevaringspraksis av immateriell kulturarv. 

Virksomheten mottar i underkant av 500.000 besøkende hvert år. 

Etaten gir ut en småskriftserie.

## Referanser


## Litteratur
* Fischer, Gerhard (1969): *Nidaros Domkirke. Gjenreisning i 100 år 1869–1969*, Oslo

## Eksterne lenker
* Nidarosdomens hjemmeside
Gunder Hägg

:*For [[progg]]-bandet som het Gunder Hägg mellom 1968 og 1972, se [[Blå Tåget]]*
 
**Gunder Hägg** (født 31. desember 1918 i Albacken, død 27. november 2004) var en svensk friidrettsutøver, spesialist på mellomdistanseløp.

Gunder Hägg var innstilt på å bli langrennsløper frem til 13-årsalderen. Fra 17-årsalderen satset han på løping, og gjennombruddet kom ved en konkurranse i Östersund, der han helt uventet gikk til topps på en 1500 meter med hard konkurranse.

I årene 1941&ndash;1943 var han rangert som verdens beste løper på distansene fra 1500 til 5000 m. Han stod på høyden av karrieren mens andre verdenskrig pågikk, noe som gjorde at han ikke har fått stor internasjonal oppmerksomhet. I 1943 mottok han Svenska Dagbladets gullmedalje. I 1943 dro han på en mye omtalt USA-turné der han løp åtte oppvisningsløp og vant samtlige.

I 1946 ble Gunder og løperkollegaen Arne Andersson utestengt av det svenske friidrettsforbundet på livstid for brudd på amatørreglementet, siden de gjentatte ganger hadde løpt mot betaling. Utestengningen, som trådte i kraft 17. mars 1946, skapte stor debatt innen den svenske idrettsbevegelsen, og mange anså utestengelsen som urettferdig.

I årene 1941&ndash;1945 satte Gunder Hägg 16 verdensrekorder, 15 individuelle og en for lag:
* tre rekorder på 1500 m (beste tid 3.43,0)
* tre på 1 engelsk mil (beste tid 4.01,4)
* tre på 2 engelske mil (beste tid 8.42,8)
* to på 3 engelske mil (beste tid 13.32,4)
* to på 2000 m (beste tid 5.11,8)
* en på 3000 m (8.01,2)
* en på 5000 m (13.58,2)
* en på 4 x 1500 m (15.38,6)

En statue som forestiller Gunder Hägg står utenfor den tradisjonsrike arenaen Strömvallen i Gävle, en arena der Gunder Hägg ofte konkurrerte i sin storhetstid.

## Bibliografi
* *Mitt livs lopp* (1987) ISBN 91-1-873002-7.

## Referanser


## Eksterne lenker
*
Guerrero

**Guerrero** er en av Mexicos 31 delstater, og befinner seg mot Stillehavet sør for Mexico by. Guerrero grenser i nordvest til delstaten Michoacán, i nord til delstatene México, Morelos og Puebla, og i vest til Oaxaca. Mot sør har Guerrero kystlinje mot Stillehavet. Staten har et areal på 64&nbsp;621 km², omtrent som Nordland og Troms til sammen. Staten er oppkalt etter Vicente Guerrero, en av landets helter i kampen for uavhengighet på begynnelsen av 1800-tallet. 

Største by i Guerrero er den kjente badebyen Acapulco, mens den mindre byen Chilpancingo, midt i delstaten, er hovedstad.  Evelyn Cecia Salgado Pineda har fra 15. oktober 2021 vært guvernør i delstaten Guerrero  er den første kvinnen i denne stillingen.

## Historie
Det meste av staten var underlagt aztekerne i perioden før den spanske erobringen. Fra 1500-tallet var Taxco en av Mexicos viktigste sølvbyer. Acapulco var utgangspunktet for handelen med Filippinene, en spansk besittelse som ble kolonisert ut fra Mexico fra 1572 av. Under uavhengighetskrigen 1810–21 var delstatshovedstaden Chilpancingo i 1813 åsted for den første store kongressen for uavhengighetskjemperne. I 1940 ble motorveien mellom Mexico by og Acapulco bygd, noen som førte til en rask utbygging av stillehavskysten for turisme.

## Geografi og klima
Guerrero er meget fjellrikt, og preget av de to fjellkjedene Sierra Madre del Sur og las Sierras del Norte. Mellom de to fjellkjedene ligger elvedalen rundt Río Balsas. Store deler av staten er skogkledd, men det finnes en del jordbruk. Hovedproduktene er mais, sesam, soya, ris, tomater, lime, melon, grapefrukt, vannmelon, peanøtter og mango. Klimaet er tropisk langs kysten og mer temperert i høylandet, og regntida faller på sommeren.

## Turisme

Den kjente badebyen Acapulco er Guerreros største trekkplaster, kjent for sine flotte, beskyttede strender langs Bahía de Acapulco.  Det finnes også andre feriesteder, for eksempel Ixtapa, som ble bygd ut på 1980-tallet, og Zihuatanejo, som er mer frittvoksende og meksikansk. Den historiske sølvbyen Taxco i høylandet er en av Mexicos mest maleriske byer.

## Referanser


## Se også
* Liste over kommuner i delstaten Guerrero
Flakt ørn

**Flakt ørn** er en allegorisk, grafisk og heraldisk figur som blir avbildet som en ørn med hodet til en side, vingene og bena ut til hver side og halefjærene rett ned. Denne stiliserte type er derfor forskjellig fra sittende ørn, flygeferdig ørn og andre mer naturalistiske positurer som også forekommer i våpenskjold. 

Den flakte ørnen i europeisk heraldikk skiller seg noe fra den såkalte Saladins ørn som er den dominerende delen i riksvåpnene til flere arabiske land, bl.a. Egypt, Irak og Palestina. Saladins ørn er også flakt, men både vingene og bena peker rett ned.

I heraldiske, fagmessige beskrivelser, blasoneringer, vil bruken av bare ordet **ørn** om en våpenfigur bety at det er en flakt ørn, fordi dette er den mest vanlig utformingen av ørn i våpenskjold. Hele uttrykket *flakt ørn* brukes imidlertid også i blasoneringer med samme betydning.

Når den flakte ørnen har to hoder, kalles den en dobbeltørn.

Ørn var den romerske guden Jupiters symbol og ble brukt som fyrstesymbol i antikken. Vi finner flakt ørn i våpenskjold allerede fra middelalderen, i alle land med europeisk heraldikk og i både offentlige våpen og private våpen. I middelalderens og senere tids heraldikk, er ørnen brukt som våpenfigur av både keisere, fyrster, folk som ikke var adelige, samt i segl og våpen bl.a. for norske laug. Det er noe omdiskutert om ørn ble brukt som merke i den norske, kongelige sverreætten. Bruk av svart ørn på gull bunn ble i perioder brukt bl.a. i Italia som tegn på forbindelse med den tysk-romerske keiser.

I norske våpenskjold finnes flakte ørner, både i slektsvåpen og i kommunevåpen, særlig Holmestrand kommune og slekten Wessel-Berg som begge har en flakt ørn hentet fra Tordenskiolds adelsvåpen.


CHE Aarau COA.svg|En typisk heraldisk, flakt ørn i moderne stil, ser vi i kommunevåpenet til Aarau i kantonen Aargau i Sveits
Znak Moravy.svg|Våpenskjold fra Moravia: Mährisk ørn (sølv-rød rutete ørn med gyllen krone og gyllen rustning i blått skjoldfelt)
Eagle of Saladin blank.svg|Saladins ørn som er dominerende i flere arabiske lands riksvåpen.
US-GreatSeal-Obverse.svg|En mer naturalistisk ørn brukes i det offisielle seglet til USA
Reichsadler.svg|Her er en variant av Tysklands tradisjonelle ørn, plassert over et hakekors i en krans, brukt av naziregimet 1933-1945


## Litteratur
* Hans Cappelen og Knut Johannessen: *Norske kommunevåpen*, Oslo 1987 med tilleggshefte 1988
* Hans Cappelen: *Norske slektsvåpen*, Oslo 1969 (2. opplag Oslo 1976)
* Carl-Alexander von Volborth: *Heraldry – Customs, Rules and Styles*, Dorset 1981, side 36-40

## Se også
* Dobbeltørn
* Saladins ørn

## Eksterne lenker
*
Pesero

**Pesero** er mikrobusser som man kan se i Mexico by. Navnet kommer fra «peso» da reisen kostet en peso. 

I starten var pesero store biler som bare kunne ta seks til åtte passasjerer. De var billigere enn ordinære drosjer og samtidig kunne de komme rundt i gater hvor normale busser ikke kunne komme frem. Senere ble det vanlig å benytte Volkswagen mikrobusser. Den senere tid, har de blitt enda større og tar nå 22 sitteplasser og over 50 totalt når folk presses sammen. 

Det finnes imidlertid ennå både Volkswagen med plass til 10–12 passasjerer og noen som nærmest ser ut som små privatbiler, Nissan Tsuru, i trafikk som pesero. Nissan Tsuru er vanligere å se som ordinær taxi enn som pesero i rutetrafikk i dag. Ved metrostasjonen som holder til ved universitetet (UNAM), er det enda en god del Volkswagen mikrobusser i ordinær rutetrafikk.
Ț

**Ț ț** (T-komma) er en bokstav i det rumenske alfabetet. Den blir brukt til å representere lyden /ts/ i det rumenske språket.

Denne bokstaven var dog ikke en del av de tidligere Unicode-versjonene. Dette er grunnen til at Ţ (T-cedille) er ofte brukt i digitale tekster på rumensk. T-komma ble introdusert i Unicode 3.0 i 1999 etter en oppfordring fra det rumenske standardiseringsbyrået, men fremdeles bruker de fleste datamaskiner fonter som ikke har bokstaven. Windows-versjoner eldre enn Windows XP har ikke kompatible fonter. Dette er grunnen til at nesten alle rumenske tekster fremdeles bruker T med cedille (eller bare T), til tross for anbefalingene om å gå over til T-komma.

## Se også
* Ș (S-komma)
Votivsten

En **votivsten** er en sten eller stentavle med inskripsjon, innristning eller bemaling som viser at et løfte gitt til den betreffende guden har blitt holdt, eller at guden har beskyttet eller hjulpet giveren.

I 1647 ble både rester av et tempel til ære for Nehalennia, en gudinne som både beskyttet sjøfarere (fiskere og sjømenn) og var en fruktbarhetsgudinne i keltisk-germansk mytologi, og flere votivstener funnet da en sanddyne i den nederlandske provinsen Zeeland ble tatt av storm. Funnene vakte oppsikt blant vitenskapsmenn, men ble glemt da kirken i Middelburg der stenene ble oppbevart ble ødelagt av brann.

Nylig er det gjort flere funn i elven Scheldes delta. Disse var også tilegnet Nehalennia, og det antas at de ble ofret etter at skippere og handelsmenn hadde returnert etter en reise til Brittannia.

Etter at *Onze Lieve Vrouw van 't Hart*-basilikaen (no.: Vår frue av hjertet) i Sittard ble bygget i 1877, ble  mer enn 1400 votivstener ofret i løpet av de tre påfølgende årene. Disse, sammen med andre ex-votos angir at kirken var en pilegrimskirke. Takknemlige pilegrimer hadde etterlatt takkofre i dekorasjonene av veggene og søylene etter å ha blitt bønnhørt. Kirkens bakvegg består av hundrevis glaserte votivstener.

Under mudring i elven Maas ble en votivsten funnet ved Wijk bij Duurstede. På denne nevnes navnet *Batavi*.
Skrift

**Skrift** kan vise til:

* Skriftsystem
* Skrifttyper (typografi)
* Tekst 

## Se også
* Skriften
* Alfabet
* Bokstav
Rob Szatkowski

**Robert** «**Rob**» **Alexander Szatkowski** (født 1970), best kjent som **Rob Van Dam** (**RVD**), er en amerikansk fribryter i World Wrestling Entertainments *[[Extreme Championship Wrestling|ECW]]*.

## Karriere
### World Wrestling Entertainment
På WrestleMania 22 vant han «Money in the Bank»-stigekampen, og fikk dermed en World Championship tittel mulighet. Han vant over Shelton Benjamin på Backlash 2006, og ble ny Intercontinental Champion. Benjamin vant tittelen fort tilbake på en episode av *[[Raw]]*.

På ECW One Night Stand 2006 vant han WWE Championship-tittelen fra John Cena. Han ble tildelt ECW World Heavyweight Championship-tittelen av Paul Heyman på en utgave av *ECW on Sci Fi*. Edge vant WWE Championship-tittelen fra ham på en episode av *Raw* som også involverte John Cena. Dagen etter på *ECW on Sci Fi* tapte han ECW Championship-tittelen til Big Show etter Paul Heyman bedro ham. Siden den episoden av *ECW on Sci Fi* fikk han 60 dager suspendert fra ECW og WWE. Siden han kom tilbake til *ECW on Sci Fi* i august har han vært i rivaleri med wrestlere kjent som Hardcore Holly, Test og New Breed. Nå for tiden er han med i gruppen av wrestlere som kaller seg ECW Originals som består bare av medlemmer fra det originale ECW som var på 90-tallet. På WrestleMania 23 vant han og ECW originals kampen mot New Breed. Men etter bare tre dager vant New Breed en Hardcorematch mot dem på *ECW on Sci Fi*.

## Referanser


## Eksterne lenker
* 
* 
*
Morelos

**Morelos** er en delstat i Mexico. Den ligger i den sentrale delen av landet. I nord grenser Morelos til Distrito Federal (Mexicos føderale distrikt), til delstaten México, i sør til Guerrero og i øst til Puebla. Morelos er en av Mexicos minste delstater i utstrekning, med et areal på 4&nbsp;879 km², omtrent som Akershus fylke. Den hadde . Hovedstaden er Cuernavaca, et kjent utfluktsmål for mange innbyggere i den nærliggende Mexico by.

Delstaten er oppkalt etter José María Morelos, en av heltene fra den meksikanske uavhengighetskrigen 1810–21.

## Geografi
Morelos ligger i det meksikanske høylandet, og er fjellrikt. Den høyeste toppen er Popocatépetl, 5452 meter høyt. Den sentrale delen er imidlertid et dalføre rundt hovedstaden Cuernavaca som ligger i ca. 1500 meters høyde. Her er klimaet noe varmere enn i Mexico by, og en del tropiske vekster som ikke gror i Mexico by, finnes her.

## Historie
Det frodige dalføret rundt Cuernavaca spilte en rolle under alle tidlige kulturer i det sentrale meksikanske høylandet. Rundt 1200 ble området intensivt oppdyrket av en kultur som kalles Tlahuica, med hovedstad i Cuernavaca. Rundt 1370 ble de undertvunget av aztekerne, og gjorde sterk motstand mot spanjolene da de kom i 1521. Morelos er også kjent fra den meksikanske revolusjonen, da Emiliano Zapata opererte fra området, og ble myrdet i 1919.

## Interessant i Morelos
Xochicalco, del av UNESCOs verdenarvsliste, Las Pilas og Coatetelco er de viktigste arkeologiske stedene i delstaten. Klosterkirken i Tepoztlán er en skatt fra kolonitida. Delstatshovedstaden Cuernavaca har mange historiske bygninger fra de aller første tiårene av spansk herredømme i Mexico, og er preget av en verdensvant atmosfære.

## Se også
* Liste over kommuner i delstaten Morelos

## Referanser


## Eksterne lenker
*
Rick Larson

**Rick Larson** (født 15. september 1965 i Montana, USA) er en amerikansk hundekjører fra San Coulee, Montana, USA. 

Larson startet med hundekjøring i 1992, og hans første distanseløp var Race to the Sky i 1999 der han ble nummer 8. 4 år senere deltok han nok en gang i Race to the Sky, og denne gang fikk han en 3.-plass. I 2003 vant han Sealey 200.

Første gang han deltok i hundesledeløpet Iditarod var i 2004 da han ble nummer 47. I 2006 var han nok en gang deltaker i verdens lengste hundesledeløp, men denne gang måtte han bryte ved sjekkpunktet McGrath. 

## Plasseringer i Iditarod

## Eksterne lenker
* 
* Biografiside fra Cabela
Dakota Norway

**Dakota Norway** er en norsk stiftelse som eier og opererer Norges eneste veteranpassasjerfly, en Douglas C-53D Skytrooper, en militær variant av Douglas DC-3, bygget i 1942/1943. Flyet har 19 passasjerseter, har base på Torp flyplass ved Sandefjord, og medlemsturer arrangeres både i Norge og utenlands.

## LN-WND
Maskinen som Stiftelsen Dakota Norway eier og flyr, ble satt i tjeneste hos US Army Air Force i 1943, og ble brukt under krigshandlingene i Europa. I 1948 ble flyet kjøpt av den finske staten og gikk på flyselskapet Finnairs ruter helt frem til 1969. Etter det ble flyet overtatt av det finske flyvåpen, og president Urho Kekkonen brukte denne maskinen som sitt representasjonsfly i mange år. 

Thore Virik fra Sandefjord og Arne Karlsen fra Stokke kjøpte Dakotaen fra det finske flyvåpen i 1985. Siden august 1986 har den fløyet i Norge med kjennetegn LN-WND. Samlet har flyet logget 39&nbsp;112 flytimer pr. august 2009, noe som tilsvarer fire og et halvt år på vingene. Flyet har 19 passasjerseter og flys til enhver tid av profesjonelle flykapteiner. Basen er Torp flyplass ved Sandefjord, og medlemsturer arrangeres både i Norge og utenlands.

## Stiftelsen
Stiftelsen Dakota Norway er en medlemsorganisasjon som står ansvarlig for drift og vedlikehold, den har som formål å vedlikeholde flyet og å sørge for å holde det i flyvedyktig stand. Et styre leder virksomheten, og i styret inngår også en operativ sjef (flygesjef). Stiftelsen har dessuten knyttet til seg en kontrollsjef som er ansvarlig overfor Luftfartstilsynet og signerer/godkjenner alle de arbeider av teknisk art som utføres på flyet. 

Dakotaen kan ikke fly med passasjerer, bare med medlemmer. Derfor blir alle som går ombord registrert som medlemmer for inneværende år. Året etter får de som ønsker videre medlemskap tilsendt en bankgiro, og stiftelsens medlemstall holdes oppe ved at en god del av de som tidligere har fløyet med Dakotaen også opprettholder sitt medlemskap i årene etter.

## Referanser


## Kilder

* Arne Karlsen Nedrelien, *Stiftelsen Dakota Norway*, 2015 ISBN 9788230328309

## Eksterne lenker

* Dakota Norway, stiftelsens nettsted
José Raúl Capablanca

**José Raúl Capablanca y Graupera** (født 19. november 1888, død 8. mars 1942) var en kubansk sjakkspiller. Capablanca regnes som en av de største sjakkspillerne gjennom tidene og har gjennom sin spillestil hatt stor betydning for en rekke stormestere. Capablanca viste meget tidlig fenomenale evner for sjakk, og han er en av sjakkhistoriens markante vidunderbarn. Han spilte nemlig posisjonelt, solid, var intuitivt og var følelsesladet til spillet, og han lander innenfor sjakkpersonligheten som kalles "geni". Han hadde også en veldig stor spilleforståelse. Han tok trekkene stort sett på intuisjon med litt eller nesten ingen kalkulering, fordi dette var spillestilen hans. Han bare følte kombinasjonene. Capablanca var også veldig sterk på sluttspillene. Mange mener at han er best gjennom tidene på nettopp dette. 

Han ble verdensmester ved å beseire Emanuel Lasker i 1921. I 1927 overtok Aleksandr Alekhin VM-tittelen. I 1927 vant Capablanca en sjakkturnering i New York overveldende, og etter å ikke ha tapt en eneste kamp mot Alekhin ble Capablanca sett på som en stor favoritt. Uansett, Alekhin vant kampen med 6 seier, 3 tap og 25 uavgjort, noe som var tidenes lengste offisielle VM kamp. Rekorden ble slått av Karpov-Kasparov i 1984-1985. Seieren til Alekhin overrasket hele sjakkverdenen. Selv Alekhin skjønte ikke hvorfor han vant. Senere begynte han å spille dårligere og dårligere. Capablanca ble beæret ved at en bok med alle hans tapspartier ble gitt ut. Det er en liten, tynn bok. Capablanca tapte kun 36 partier i løpet av sin aktive periode, og de fleste tapene kom på slutten av denne perioden. I 1935 ga han også ut en bok som han kalte "A primer of chess". Denne boken inneholdt for det meste grunnleggende ting, pluss en liten åpningsoversikt.

## Referanser


## Eksterne lenker
* 
* 
* 
*  50 kritiske stillinger fra Capablancas partier
Mick Foley

**Michael «Mick» Francis Foley** (født 7. juni 1965 i Bloomington, Indiana) er en amerikansk fribryter Mick Foley er signert med WWE World Wrestling Entertainment på deres RAW Show. Han er også kjent under navnene **Cactus Jack**, **Mankind** og **Dude Love**. I 2009 signerte Mick Foley med TNA Impact Wrestling. Foley var med TNA i 2 år frem til januar 2011 før han gikk lei og signerte med WWE 1. mai 2011 og gjorde comeback på RAW, 14. november 2011.

## Titler
* Total Nonstop Action Wrestling
** TNA Legends Championship (1 gang)
** TNA World Heavyweight Championship (1 gang)
* World Championship Wrestling
** WCW World Tag Team Championship (1 gang) &ndash; med Kevin Sullivan
* World Class Wrestling Association
** USWA World Tag Team Championship (1 gang) &ndash; med Scott Braddock
** WCWA World Light Heavyweight Championship (1 gang)
** WCWA World Tag Team Championship (2 ganger) &ndash; med Super Zodiak II (1) og Scott Braddock (1)
* World Wrestling Federation
** WWF Championship (3 ganger)
** WWF Hardcore Championship (1 gang)
** WWF Tag Team Championship (8 ganger) &ndash; med Stone Cold Steve Austin (1), Chainsaw Charlie (1), Kane (2), Al Snow (1) og The Rock (3)
** Slammy Award (1997)

## Referanser


## Eksterne lenker
* 
* 
* 
* 
*  WWE-profil
Jim Warren

**Jim Warren** (født 16. oktober 1944 i Michigan, USA) er en amerikansk hundekjører fra Linwood, Michigan, USA. 

Warren startet med hundekjøring i 2000, og hans første distanseløp var Tahquamenon Country i 2001 der han ble nummer 5. Året etter ble han nummer 10 i det samme løpet, mens han i 2003 endte som nummer 15. I 2002 og 2003 deltok han i Sealey 300, og begge gangene endte han som nummer 3 i dette hundesledeløpet..

Første gang han deltok i hundesledeløpet Iditarod var i 2004 da han ble nummer 73. I 2006 var han nok en gang deltaker i verdens lengste hundesledeløp, men denne gang måtte han bryte ved sjekkpunktet Takotna. 

## Plasseringer i Iditarod

## Eksterne lenker
* 
*  Biografiside fra Cabela
.ae

**.ae** er De forente arabiske emiraters nasjonale toppnivådomene (ccTLD) for Internett. Det administreres av Etisalat.

## Andre- og tredjenivåsregistreringer

Registreringer er tillatt direkte på andre nivå, eller på tredje nivå under flere kategorier. **.co.ae** ble tidligere brukt for kommersieller sider, men er blitt faset ut til fordel for kommersielle sider registrert direkte på andre nivå. Eksisterende **.co.ae**-registreringer kan fortsatt bli brukt hvis registranten ønsker det.

Ettersom navn kan bli registrert direkte på andre nivå, og mange engelske ord ender med -ae, er det store muligheter for domenehacking.

* **.ae** – Selskaper, organisasjoner og enkeltpersoner
* **.net.ae** – Nettverkstilbydere
* **.gov.ae** – Regjeringen og departementer
* **.ac.ae** – Universiteter og akademiske institusjoner
* **.sch.ae** – Offentlige og private skoler
* **.org.ae** – Non-profit organisasjoner
* **.mil.ae** – Militæret
* **.pro.ae** – Profesjonelle
* **.name.ae** – Enkeltpersoner

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ae whois informasjon 
* Registreringsside for .ae-domenet
* Etisalat
Balázs Nikolov

**Balázs Nikolov** (født 1977) er en ungarsk tidligere fotballspiller med kamper for blant andre . Han spilte tre kamper på midtbanen for .

Nikolov ble hentet til Ham-Kam fra ungarske Debrecen foran 2006-sesongen og fikk sin debutkamp mot Sandefjord den 17. april i 2. serierunde. I tiden i Ham-Kam spilte Nikolov totalt 12 kamper og scoret to mål, begge i 4. serierunde mot Tromsø.

Nikolov dro til Győri etter å ha spilt én sesong for Ham-Kam, hvor han ble fristilt fra kontrakten i juli 2007. Han og klubben ble enig om å terminere kontrakten, etter en sesong med mange skader og lite spill på førstelaget. 

## Referanser


## Eksterne lenker
* 
* Spillerbiografien til Balázs Nikolov på hamkam.no
Liste over norske stormestere i sjakk

**Liste over norske stormestere i sjakk.** I sjakk utnevnes stormestere (**GM**) etter meritter i turneringer.  

Per oktober 2025 har Norge 20 stormestre i sjakk.  

## Norske stormestere i sjakk
Ordnet etter utnevnelsesdato:

*Simen Agdestein – utnevnt 1985
*Jonathan Tisdall – våren 1995
*Einar Gausel – høsten 1995
*Rune Djurhuus – 1996
*Leif Erlend Johannessen – 2002
*Berge Østenstad – august 2003
*Magnus Carlsen – juli 2004
*Kjetil Aleksander Lie – februar 2005
*Leif Øgaard – juni 2007
*Jon Ludvig Hammer – mars 2009
*Torbjørn Ringdal Hansen – mai 2015
*Aryan Tari – mars 2016
*Frode Urkedal – mars 2016
*Johan Salomon – mai 2017
*Johan-Sebastian Christiansen – august 2018 
*Benjamin Arvola Notkevich – oktober 2018 
*Lars Oskar Hauge – november 2021 
*Elham Amar - november 2023 
*Aksel Bu Kvaløy - juli 2025 

## Referanser
.tv

**.tv** er Tuvalus nasjonale toppnivådomene (ccTLD) for internett.

Bortsett fra reserverte navn som *.com.tv*, *.net.tv*, *.org.tv* og andre, så kan alle personer i verden registrere et *.tv*-domene for ett beløp, hvor mesteparten går til Tuvalu. Domenenavnet er populært (og derfor verdifullt) fordi det er en forkortelse for ordet 'televisjon' (andre slike toppnivådomener er .fm, .am, .as, .cd og .dj). Domenet er kontrollert av The .tv Corporation, et Verisign-selskap (tidligere eid av Idealab).

Det har vært strid om hvem som skal få reservere *.tv*-domenenavn. En stor prosent av internettsider med *.tv*-adresser er enten pornografiske eller inneholder annet seksuelt eksplisitt materiale. Selv om dette har gitt den lille nasjonen store inntekter, så har det også oppstått en konflikt. Mange av Tuvalus innbyggere er konservative kristne, og noen av de føler at inntekt fra disse sidene er umoralsk.

Siden til regjeringen av Tuvalu er implementert som en wiki og bruker TikiWiki programvare.

## Idealab, United Nations, Taiwan

Å leie ut rettighetene til .tv til Idealab http://www.idealab.com/ ga Tuvalu nok penger til å bli medlem i FN i 2000 http://news.bbc.co.uk/1/hi/world/asia-pacific/913240.stm. Dette lot Tuvalu få sin støtte for Republikken Kina (Taiwan) bli hørt i FN. http://www.un.org/webcast/ga/56/statements/011116tuvaluE.htm http://www.un.org/webcast/ga/57/statements/020914tuvaluE.htm

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .no whois informasjon 
* The .tv Corporation
Line Charlotte With

**Line Charlotte With** (født 1956) er utdannet illustratør og grafisk formgiver, og har arbeidet med glassteknikker og kombinerte maleriteknikker som voks- og eggtempera, akvarell, strukturmaleri og har studert ved
Århus Kunstakademi, Bergen kunst- og håndverksskole og Edinburgh College of Art.

Kjent blant annet for sin utsmykning av Ullevål sykehus med glassmalerier. 

Line With er datter av oppfinneren Bror With. Hun er gift med forfatteren Michael Konupek.

## Referanser


## Eksterne lenker
* Kunstnerens hjemmeside
* Hofposten
* Omtale av en designpris laget av Line With
Konerne ved Vandposten

***Konerne ved Vandposten*** er en roman av Knut Hamsun. Romanen kom ut i 1920, og følger direkte etter *[[Markens Grøde]]*. *Konerne ved Vandposten* bryter veldig med den positive livsholdningen og troen på mennesket og naturen man finner i *Markens Grøde*. Hovedpersonen Oliver er den driftige bonden Isak Sellanrås rake motsetning. Der Isak var kjernesunn, nøktern og selv tok ansvar for livet sitt, er Oliver krank, skrytende og prisgitt lykken. 

Romanen hører til blant Hamsuns sørlandsromaner, og skildrer et sørlandsk småbygdliv. Aldri gjør Hamsun det mer burlesk enn her, det er nesten så han overskrider grensene for satiren. Det er ikke stort som skjer i småbyen, men alle forsøker etter beste evne å skinne litt mer enn de er, og alt sammen blir fortalt med Hamsunsk mesterskap. Mye foregår på ryktebasis, det foregår litt av hvert i det skjulte, og slik har romanen fått sitt navn. *Konerne ved vandposten* er de som snakker sammen og vet beskjed om alt som skjer. Hamsun ble kritisert for å holde karakterene i både **'Konerne ved Vandposten**' og Siste Kapitel på en armlengdes avstand, noe som var uvanlig for Hamsun, om man tenker på Segelfoss-bøkene og selvfølgelig Markens Grøde. Senere kom August-trilogien, da hadde Hamsun atter en gang trykket sine romanfigurer inntil seg, dermed ble bøkene også varmere.

Der alt i *Markens Grøde* peker mot nyttig, sunn lærdom og har et klart og tydelig budskap, peker *Konerne ved vandposten* nese til alt som har nytteverdi og skal være godt. Postmesteren, det gode mennesket, med gjennomtenkt filosofi, sikkert ikke helt ulik Hamsuns, knekkes fullstendig mest av alle, filosofien blir latterliggjort, hele mennesket latterliggjort. Avkommet er bare tull, det er det som ruinerer ham. Stemningen nærmer seg det tsjekhovske, det er ingen som kan utrette noenting, samfunnet er trøstesløst, de bare fungerer som de best kan. Frank blir sendt på skole, Abel går til smeden, ingen kan egentlig bli til noe. Tsjekhov har inderlig ønske om noe annerledes, mens Hamsun i *Konerne ved vandposten* har ironi og komikk.

Romanen regnes ikke blant Hamsuns største, men er en morsom inngang til hans forfatterskap og en fin kommentar til *Markens grøde*.

## Referanser
Max Euwe

**Machgielis (Max) Euwe** (født 20. mai 1901, død 26. november 1981) var en nederlandsk sjakkspiller. Han var den femte sjakkspilleren som ble verdensmester i historien (1935&ndash;1937).

Max Euwe var president i FIDE fra 1970 til 1978.

## Referanser


## Eksterne lenker
* 
* 25 kritiske stillinger fra Euwes partier